钦定古今图书集成/明伦汇编/闺媛典/第258卷 > 陈九经妻黄氏
## 钦定古今图书集成/明伦汇编/闺媛典/第258卷 > 陈九经妻黄氏

按《扬州府志》：“黄氏，高邮人。年二十二，适陈九经。生男
甫晬，九经病笃，黄祷于灶神，刲股和药，疾小瘳，然竟
弗起。黄欲以身殉，其翁勉以抚孤，乃抱孤哭，昼夜不
休。事继姑王极孝。王病疡，楚甚，黄为拊摩湔涤，复刲
股饲之而愈。久之，翁复患痢，暑月秽臭不堪，亲为捧
掬不怠。翁闻，额手谢曰：‘新妇之德，吾何以报也’！”人以
为不可及。